काठमाडौं । नेपाल टेलिकमले दार्चुला, जुम्ला, कालिकोट र हुम्लाका अति दुर्गम १० स्थानमा एनटीस्याटमार्फत दूरसञ्चार सेवा सञ्चालनमा ल्याएको छ । आगामी प्रदेशसभा र प्रतिनिधिसभाको निर्वाचनको सन्दर्भमा कुनै पनि दूरसञ्चार सेवा नपुगेका ती स्थानमा अविलम्ब सेवा सञ्चालन गर्न सरकारको निर्देशनअनुसार कम्पनीले ती स्थानहरूमा केही हप्ताअघिदेखि सेवा सञ्चालनमा ल्याउन सुरु गरेको थियो । ती मध्ये हुम्लाको चङखेली गाउँपालिकामा कात्तिक २६ गतेदेखि सेवा सञ्चालनमा आएपछि दशवटै स्थानमा सेवा उपलब्ध भएको छ ।
